o
HERÄTYKSEN LÄPIMURTO
Evankelista Hermes Falcao Jr
Evankeliumia kaikille kansoille -
Todista Jumalan ihmeitä -
Koe Jumalan ihmeet!
www.revivalexplosion.com Facebook - revivalexplosion
Radiossa ja televisiossa
Brasilia, Suomi, Ranska, Norja, Englanti, USA
HERÄTYKSEN LÄPIMURTO Tapahtuuko yhä ihmeitä?
Tervetuloa. Olen Hermes Falcao Jr.
Olen todella iloinen tästä ohjelmasta.
Soita ystävillesi ja sukulaisillesi ja pyydä heitäkin katsomaan.
Ohjelmassa on sekä todistuksia että Raamatun sanaa.
Tekeekö Raamatun Jumala ihmeitä vielä nykyäänkin?
Uskotko, että Hänellä on edelleenkin sama voima?
Minulla on hyviä uutisia: Kyllä Hän tekee.
Avaa Raamattusi ja etsi Matt. 4:23.
Luemme, mitä Jeesus teki, sillä Hän on esikuvamme.
Luemme Jeesuksesta, mitä Hän teki ja sanoi.
Matt. 4:23
”Hän kierteli kautta koko Galilean, opetti heidän synagoogissaan, -
saarnasi valtakunnan evankeliumia -
ja paransi kaikkinaisia tauteja, mitä kansassa oli.”
Jeesus tunnettiin hyvin.
Hän puhui Hyvää Sanomaa -
ja Hänellä oli Jumalan voima.
Hänen syntymänsä ja elämänsä oli yliluonnollinen.
Kun Hänet kastettiin, taivas aukeni, -
Pyhä Henki tuli Hänen päälleen.
Isä sanoi: ”Tämä on minun Poikani -
johon minä olen mielistynyt.”
Jeesus teki monia ihmeitä.
Hän paransi sairaita ja ajoi ulos riivaajia.
Tämä kaikki oli yliluonnollista.
Hän käski opetuslapsiaan parantamaan sairaita -
ja ajamaan ulos riivaajia.
Herra vahvisti Sanansa ihmeiden ja merkkien kautta.
Lue Raamatusta Hepr. 13:8 -
”Jeesus Kristus on sama eilen, tänään ja iankaikkisesti.”
Hänellä on yliluonnollinen tehtävä nykyajan seurakunnille.
Monet luulevat, että ihmeet olivat alkuseurakuntaa varten.
He sanovat, että silloin tarvittiin Jumalan voimaa, -
mutta ei enää nykyaikana.
En ole samaa mieltä.
Nykyään tarvitsemme entistä enemmän Jumalan voimaa.
Me emme saarnaa vain hyvää oppia.
Raamattu ei ole vain hyvän käytöksen oppikirja.
Tuo kirja johtaa sinut Elävän Jumalan luo, -
Ylösnousseen Kristuksen, joka elää tänä päivänä.
Olen saarnannut evankeliumia kaikkialla maailmassa.
Olen nähnyt Jumalan voiman koskettavan monia -
kokouksissa sekä TV:n, radion ja internetin kautta.
Pian kerron sinulle, mitä Herra on tehnyt.
Kuurot kuulevat, sokeat näkevät ja rammat kävelevät.
Kuolemansairaat paranevat.
Herra haluaa parantaa kaikki, jotka uskovat.
Rohkaisen sinua, sillä ihmeitä tapahtuu tänäänkin.
Voitelua ei rajoiteta.
Pysy kanavalla, sillä pian rukoilemme sairaiden puolesta.
Lue Matt. 8:16-17.
”Illan tultua tuotiin hänen tykönsä monta riivattua. -
Hän ajoi henget ulos sanalla, ja kaikki sairaat hän paransi; -
että kävisi toteen, mikä on puhuttu profeetta Esaiaan kautta
’Hän otti päällensä sairautemme ja kantoi tautimme.’
'Kävisi toteen' tarkoittaa toteuttamista.
Näetkö, miten Jeesus toteutti Jesajan ennustuksen?
Kaikki sairaat ja riivatut tulivat Hänen luoksensa.
Raamattu sanoo, että Hän paransi kaikki.
Toteuttaakseen ennustuksen Jeesus kantoi kaikki sairautemme.
Jeesus haluaa parantaa, se on osa Hyvää Sanomaa.
Se on keskeinen osa evankeliumia.
Jeesus haluaa parantaa sairaita.
Ihmeet ovat merkkejä, jotka osoittavat johonkin.
Merkki itsessään ei ole mitään.
Ihmeitä ei tapahdu, jotta me saisimme ihastella niitä.
Ihmeet osoittavat suurempaan: Jeesukseen Kristukseen.
Näytän pian lyhyen videon, jossa tapahtuu valtava ihme.
Olemme siinä lähetysmatkalla Rio de Janeirossa, Brasiliassa.
Herran voima teki siellä työtä ja paransi monia ihmisiä.
Eräs nainen toi tyttärensä luokseni.
Hän sanoi: Haluan sinun rukoilevan tyttäreni puolesta.
Kysyin: Mikä tytärtäsi vaivaa?
Nainen sanoi: Hän on täysin kuuro. Hän ei kuule mitään.
Yritin puhua tytölle, mutta hän ei voinut vastata.
Käskin tytön korvien avautua Jeesuksen nimessä.
Samassa hetkessä hänen korvansa aukenivat.
Tyttö alkoi itkeä ja koko seurakunta ylisti.
Se oli mahtavaa!
Haluan rohkaista sinua: Jumala voi tehdä näin sinullekin!
Usko vain Häneen!
Katsotaan nyt video ja iloitaan siitä.
Täysin kuuro tyttö kokee ihmeen Rio de Janeirossa
“Jeesuksen nimessä aukene! Jeesuksen nimessä!”
Se oli aivan mahtava ihme!
Kylmät väreet menevät vieläkin selkääni pitkin.
Muistan, kuinka pyhä viha tuli minuun ja ajattelin:
”Tämä ei ole oikein. Tytön täytyy parantua!”
Jumalan Henki antoi uskon ja tiesin, että tyttö paranee.
Julistin tytön paranevan!
Jumalan voima ja voitelu tuli ja tyttö oli vapaa.
Äiti itki niin kuin näit. Hän kiitti Jeesusta polvillaan.
Seurakunta oli villinä ilosta.
Monet antoivat elämänsä Herralle
He näkivät, että se oli todellista.
Nämä miehet eivät teeskentele.
Siinä on voimaa, sillä evankeliumi on Jumalan voima.
Voima annetaan niille, jotka uskovat.
Seurakunnan usko kasvoi ihmeen takia.
Herran voima tuli heidän sydämiinsä.
Ei sitä tehdä näyttämisen vuoksi!
Katsokaa, kuinka upeaa työtä ja mahtava saarnaaja!
Ei niin. Monilla saarnaajilla on Jumalan voima.
Ei se ole yhden miehen show.
Uskovien pitää lähteä liikkeelle -
jotta Jumalan voima järisyttäisi kansakuntia.
Jos haluat nähdä ihmeitä, voit nähdä niitä!
Herra haluaa seurakunnan toimivan voimassa, -
rakkaudessa ja myötätunnossa.
Anna itsesi Hänelle, usko ja näet Herran yliluonnollisen työn.
Lue Raamatusta Apt. 6:8.
Monet ajattelevat, että ihmeitä tekevät vain suurmiehet -
apostolit, profeetat tai TV-saarnaajat. Asia ei ole niin.
Apt. 6:8
“Stefanus, täynnä armoa ja voimaa -
teki suuria ihmeitä ja tunnustekoja kansassa.”
Huomaa, ettei Stefanus ollut apostoli.
Hän ei ollut yksi opetuslapsista.
Raamattu sanoo, että hän oli diakoni.
Mitä diakonit tekivät? He jakoivat ruokaa.
He pitivät huolta köyhistä, leskistä ja orvoista.
Stefanus ei ollut mitenkään erityinen; hän oli palvelija.
Raamattu sanoo, että hän oli täynnä Jumalan armoa ja voimaa.
Hän teki suuria ihmeitä ja tunnustekoja.
Tehtäväsi seurakunnassa voi siten olla mikä tahansa.
Kenties käyt vain kokouksissa, eikä sinulla ole tehtävää, -
mutta jos haluat, saat kokea Jumalan voiman elämässäsi.
Joka vuosi viemme ihmisiä Brasiliaan.
Heitä tulee Afrikasta, Euroopasta ja Amerikasta.
Monet heistä näkevät Jumalan voiman toimivan kauttaan.
He ovat valmiita näkemään ihmeitä ja merkkejä.
Se on aivan mahtava asia.
Voin todistaa, ettei se kuulu vain TV-saarnaajille.
Se kuuluu koko seurakunnalle.
Jumalan voima muuttaa koko seurakunnan.
Haluan rohkaista sinua, uskova.
Raamattu sanoo, että nämä merkit seuraavat uskovia.
Se ei tarkoita vain pastoreita tai evankelistoja.
Raamatun mukaan tarvitaan vain uskoa.
Näytän nyt videon eräästä kokouksesta Suomesta.
Eräs nainen tuli herätys- kokoukseen Helsinkiin.
Hänen selkänsä oli kipeä.
Hän oli ollut vuoteessa kovissa kivuissa 2 viikkoa.
Pyhä Henki kosketti naista ja hän alkoi täristä voimakkaasti.
Herra paransi hänet täysin ja kaikki kivut hävisivät.
Katso video ja anna sen vahvistaa uskoasi.
Halleluja! Se oli mahtavaa!
Haluan kuitenkin selittää vähän.
Ehkä joku ihmettelee, mistä on kysymys.
Miksi nainen vapisi ja kaatui? Miksi hän ei pystynyt puhumaan?
Ovatko kaikki ihmeet tällaisia?
Haluan sinun ymmärtävän, että Jumala toimii eri tavoin.
Joskus ihmiset paranevat hiljaisen rukouksen jälkeen: -
Jeesuksen nimessä, tule terveeksi!
Ihmiset ovat rauhallisia eivätkä kaadu.
Mitään ei näy ulospäin. Tapahtuiko mitään?
Vasta myöhemmin kuulemme, että he parantuivat.
Yleensä se kuitenkin on aika hurjaa menoa.
Tämä nainen oli liikuttunut.
Pyhä Henki kosketti häntä voimallisesti; hän koki ihmeen.
Ei ole tärkeää, kaatuvatko ihmiset vai ei.
Ei ole tärkeää, itkevätkö ihmiset vai ei.
Tärkeintä on, että he uskovat Jeesukseen, -
täyttyvät Hengellä, parantuvat ja elämä uudistuu.
Se on tärkeää, ei näkyvät asiat.
Koskettiko Jumala heitä? Muuttuivatko he?
Sitä on evankeliumi, sitä me haluamme.
Luen vielä Raamatusta, jos edelleenkin epäilet.
Mitä Raamattu sanoo? Haluat tietää, mitä Sanassa on.
Rakastan Jumalan Sanaa ja Hengen ilmestystä.
Ne esiintyvät aina yhdessä.
Katso Hepr. 2:4. Siinä puhutaan pelastuksesta.
”Jumala yhdessä heidän kanssaan todisti -
tunnusmerkeillä ja ihmeillä ja moninaisilla väkevillä teoilla
ja jakamalla Pyhää Henkeä tahtonsa mukaan.”
Miten Herra todistaa saarnaamamme pelastuksen?
Tämän mukaan ihmeiden, merkkien ja Pyhän Hengen kautta, -
jota Hän jakaa uskoville tahtonsa mukaan.
Jotkut saavat profetian, jotkut ihmeiden tekemisen lahjan.
Raamattu kehottaa meitä anomaan hengellisiä lahjoja.
Huomaa kuitenkin yksi asia.
Jos Jumala kehottaa meitä anomaan jotakin, -
silloin Hän haluaa antaa sen.
Ei Jumala kehota tavoittelemaan henkilahjoja -
ja kun sitten anomme niitä, Hän ei haluakaan antaa mitään.
Jumala kehottaa meitä anomaan, -
tavoittelemaan tosissaan hengellisiä lahjoja.
Jos seurakunnassasi ei uskota näihin asioihin, -
kehotan sinua lukemaan koko Uuden Testamentin.
Alleviivaa kaikki kohdat, joissa puhutaan ihmeistä.
Missään siellä ei sanota, ettei ihmeitä enää tapahdu.
Siellä ei sanota, ettei Jumalan voimaa enää anneta.
Siellä ei sanota, että ihmeitä tapahtui vain apostolien aikoina -
ja että apostolien kuoltua ihmeet olisivat loppuneet.
Jäljellä on vain sana, mutta ihmeitä ei enää tapahdu.
Raamatussa ei sanota sellaista. Ihmeet kuuluvat meillekin.
Minulla on tässä eräs kirje.
Näemme monia ihmeitä kokouksissa -
ja joskus ihmiset kirjoittavat todistuksensa nettisivullemme.
Sain kirjeen eräältä tytöltä Helsingistä.
Olimme nuortentapahtumassa, jossa tämä tyttökin oli.
Hän oli sairas, vakavasti sairas ja hänellä oli kovat kivut.
Tyttö rukoili Herraa ja Hän paransi tämän.
Kuukausien kuluttua tyttö lähetti minulle sähköpostia.
Hän oli ollut tutkimuksissa ja todettu täysin terveeksi.
Tyttö pystyy jopa tanssimaan.
Luen teille nyt osan hänen pitkästä kirjeestään.
Kärsin kaksi vuotta pahasta välilevyn pullistumasta.
Olen 17-vuotias ja rakastan tanssimista.
Sairaus oli minulle vaikea asia.
Kovat kivut alkoivat Keuruulla, -
kipu oli pahin alaselässä ja oikeassa jalassa.
Tyttö kuvailee kipua; hän ei voinut edes sitoa kengännauhojaan.
Tyttö kertoo: Syyskuussa 2012 puolestani rukoiltiin -
ja kun Hermes rukoili, kivut hävisivät.
Siitä lähtien olen ollut terve.
Voin kävellä ja tanssia ilman kipuja.
Ylistän Herraa kristillisessä tanssiryhmässä.
Lääkärit ovat ihmeissään paranemisestani.
Se oli valtava ihme: parantumaton sairaus parani!
Myös sinä voit kokea ihmeen.
Rukoilen nyt kaikkien sairaiden ja toivottomien puolesta.
Laita nyt kätesi sairaan paikan päälle -
ja usko, että sama Jumala, joka paransi kuuron tytön, -
sekä naisen, jonka näitte videolla; -
sama Jumala, joka paransi tytön selän, voi parantaa sinutkin!
Usko sydämestäsi ihmeeseen, Jeesuksen nimessä.
Rukoillaan ! Isä, Jeesuksen nimessä, -
me kannamme tässä jokaisen katsojan eteesi.
Isä, Jeesuksen nimessä julistamme ihmeitä jokaisen elämään, -
kaikille, jotka kärsivät kivuista.
Käskemme sairautta lähtemään Jeesuksen nimessä.
Kaikki kivut ja kasvaimet häviävät Jeesuksen nimessä.
Vapauta voimasi ja anna läsnäolosi ja voitelusi, -
joka murtaa kaikki ikeet Jeesuksen nimessä.
Te joilla on sairaita läheisiä tai olette menettäneet rakkaita -
rukoilemme teille Pyhän Hengen kosketusta.
Anna se Jeesuksen nimessä. Kiitos, että kosketat ja parannat.
Tule terveeksi Jeesuksen nimessä!
Jos Jumala kosketti sinua jollakin tavalla, -
sisintäsi tai kehoasi, tai tunsit vapauden Herrassa, -
Kerro siitä meille. Olisi hienoa kuulla siitä, -
sillä uskon, että Herra haluaa tehdä suuria tämän ohjelman kautta.
Haluan nyt kertoa tilaisuuksista, joissa voit olla mukana.
Voit osallistua monin tavoin.
Heinäkuussa koulutamme palvelu- työhön Richmondissa, Virginiassa.
Sinne on tulossa monia kokeneita puhujia, -
miehiä ja naisia, jotka ovat matkustelleet laajalti, -
saarnanneet monissa maissa ja kokeneet monia ihmeitä työssään.
Ihmisiä on tulossa Venäjältä, Afrikasta, Brasiliasta, USA:sta.
Luvassa on 15 päivää -
voimallista opetusta Pyhän Hengen voitelussa.
Se on tilaisuus, joka voi muuttaa elämäsi.
Aiheina ovat: identiteeti ja auktoriteetti Herrassa, -
ihmeet, henkivallat ja herätyksen historia.
Jos Herra kutsuu sinua työhön, ota yhteyttä, -
täytä hakemus ja tule Richmondiin 15 päiväksi.
Elämäsi tulee muuttumaan!
Sinä, joka rakastat lähetysmatkoja; -
me viemme joka vuosi ryhmiä Brasiliaan.
Näissä ryhmissä on aina väkeä monesta maasta.
Kaikkien mukana olleiden elämä on muuttunut.
He eivät tienneet, että Herra käyttää ihmisiä sillä tavoin; -
ja että se on edes mahdollista.
He luulivat, että se on vain pastoreita varten, -
mutta Jumalan voima virtasi myös heidän kauttaan.
Nyt he janoavat Pyhää Henkeä. Se on ihmeellistä!
Kohtaat erilaisen kulttuurin.
Teemme matkan marraskuussa 2013.
Monet ovat jo ilmoittautuneet mukaan.
Lisätietoa löydät nettisivultamme -
www.revivalexplosion.com
Käy siellä ja ilmoittaudu kurssille tai matkalle.
Voit osallistua vaikka molempiin.
Olen varma, ettet kadu sitä.
Monet ihmiset ovat kokeneet ihmeellisiä asioita.
Kehotan pastoreita keräämään ryhmän -
ja lähtemään kanssamme Rioon.
Jumalan kunniaksi saarnaamme, autamme köyhiä, käymme kirkoissa.
Siellä on paljon mahdollisuuksia tehdä työtä!
Kiitos, että olet katsonut tätä ohjelmaa.
Katso myös jatkossa, sillä Herralla on meille sanottavaa.
Rakastan teitä!
Tarkista, tulemmeko sinun paikkakunnallesi.
Uskon että Herra on kutsunut sinut.
Herra haluaa koskettaa elämääsi.
Ole siunattu Jeesuksen nimessä!
Jumala siunatkoon sinua!
HERÄTYKSEN LÄPIMURTO
Evankelista Hermes Falcao Jr.
Evankeliumia kaikille kansoille -
Todista Jumalan ihmeitä -
Koe Jumalan ihmeet!
www.revivalexplosion.com Facebook - revivalexplosion
Radiossa ja televisiossa
Brasilia, Suomi, Ranska, Norja, Englanti, USA
HERÄTYKSEN LÄPIMURTO
Suomennos: Heli Jaakkola